কানাইচরণ উত্তেজনায় আরেকটা মালবরো ধরিয়ে লালবাজারের অলিন্দে চলে এলেন। সৌভিক ঝটপট ফরেনসিককে ফোনটা সেরে নিল। জলদি পিক করার জন্য পেট্রোলকার পাঠানো হয়েছে আলিপুরে। কানাইচরণ ঘড়ি দেখলেন, আর হয়তো মিনিট কুড়ির মধ্যে ঢুকিয়ে দেবে। সিগারেটটা শেষ করে, দিনে প্রথমবার টয়লেটে গেলেন কানাইচরণ। নিজেকে উন্মুক্ত করে চেম্বারে ফিরে দেখেন দিদিমণিও তার দপ্তরের কাজ সেরে ব্যাগ কাঁধে ফিরে এসেছেন, কানাইয়ের টেবিলের সামনের কাঠের চেয়ারে বসে আছেন। সৌভিক ঘন-ঘন ঘড়ি দেখছে। চারটে পঁয়তালিস্নশে একজন সাব-ইন্সপেক্টর এক তরুণ ও সুবেশ পুরুষকে নিয়ে কানাইয়ের চেম্বারে এলো। সাব-ইন্সপেক্টরকে কানাই বিদেয় দিলেন। তরুণটির দুই হাত আর বগলভর্তি তাড়ি তাড়ি মোড়ানো কাগজ। কাগজগুলির ভেতর থেকে নানা ধরনের ম্যাপ উঁকি দিচ্ছে। তরুণটির গালে অল্প দাড়ি, ব্যাকপ্রেশ চুল, পরনে জিন্স।